钦定古今图书集成/理学汇编/字学典/第105卷 > 张𫖮
## 钦定古今图书集成/理学汇编/字学典/第105卷 > 张𫖮

按《宣和书谱》：张𫖮莫知其系，官至左司郎中。幼好学，
喜作真书，字体谨严，率仿柳公权，而自成一家。公权
之学出于颜真卿，加以盘结遒劲，为时所重。议者以
谓如惊鸿避弋，饥鹰下鞲，盖以言其风骨峻极，而少
和淑之气焉。𫖮虽未足以方公权之工，而风致近古，
用笔有力，亦可贵也。观其所书《赠𧦬光诗》云：“金殿圣
人看纵笔，玉堂词客尽裁诗。”则𫖮不独工于书，而尤
长于赋咏也。今御府所藏正书一：《赠𧦬光诗》：